WEB-ODISSEA	Quan Ifito anaue, donc, a cercar es mentades ègües, se trapèc damb Ulisses e li balhèc er arc qu’ancianament auie amiat eth gran Eurito e qu’aguest leguèc ath sòn hilh en morir ena sua excèlsa casa; e Ulisses, ath sòn torn, l’autregèc a Ifito ua ahilada espada e ua fòrta lança; presents qu’aurien costat entre es dus ua grana amistat, mès es eròis non artenheren veder-se ena taula er un dauant der aute, pr’amor qu’eth hilh de Zèus aucic abans a Ifito Euritida, parièr as immortaus.